Meer as 100 vas oor dronkbestuur | Maroela Media
Meer as 100 vas oor dronkbestuur
Verkeersbeamptes in Mpumalanga het oor die naweek altesaam 135 mense in hegtenis geneem wat na bewering onder die invloed van alkohol bestuur het.
Moeti Mmusi, woordvoerder van die Mpumalanga- departement vir gemeenskapsveiligheid, het Maandagaand gesê die inhegtenisnemings vorm deel van verskeie padveiligheids- en wetstoepassingsinisiatiewe tydens die feesseisoen.
"Beamptes het ook altesaam 79 mense in hegtenis geneem wat die spoedgrens oorskry het. Die meeste oortreders is op die N3-snelweg tussen Heidelberg en Villiers aangekeer. Die vinnigste wat 'n persoon gery het, was 194 km/h in 'n 120 km/h sone."
Die departement het die pogings van wetstoepassers geloof en padverbruikers gemaan om die padreëls te gehoorsaam.
ANC-konferensie: Partye reageer
Drie sterf in Wes-Kaap-botsing
Hulle kan maar probeer maar solank as wat hulle gekoop is deur die taxis sal min uitgevoer word
Wonderlik dat hulle mense aankeer vir dronk bestuur.
Probleem is dat dit slegs hierdie tyd van die jaar gedoen word.
Dronkbestuur is maar die puntjie van die ysberg. Alkohol is van ons land se grootste probleme en dit onder ons gewone mense. Laat elkeen van ons die alkohol agter ons sit en self begin werk aan `n beter lewe. Werk self in die tuin, werk self in die huis, kry meer kinders en voed hulle op in liefde en nugter voorbeeld. Moedig mekaar aan en ondersteun mekaar tot soberheid.